1. The Source. גמרא מנחות מ:-מא. – mentions two different Shiurim.
2. Question – Do we need both לכסות ראשו ורובו של טקן and גדול יוצא בו דרך ארעי or just one of them?
3. Two opinions.
4. The opinion that we only need ראשו ורובו של קטן. מהר"י אבוהב הו"ד בבית יוסף.

Why add גדול יוצא בה דרך עראי? Four answers:

1. מהר"י אבוהב כמו שהו"ד במג"א סק"ב – to show that this isn’t about the חיוב of the child. מג"א asks that it should have said "הגדול לובשה and בהגר"א שם has additional questions on this.
2. מהר"י אבוהב לדעת ערוה"ש סעיף ג' – so we shouldn’t wonder why it is תלוי בקטן
3. מהר"י בן חביב הו"ד בבית יוסף – it isn’t a שיעור but discussing case where a גדול wears a child’s garment.
4. פרישה סעיף א' – helping to define which קטן.
5. רמ"א – both are necessary for the שיעור.
6. מגן אברהם שם – strange that in דרכי משה he doesn’t hold this way
7. ט"ז – Rama also agrees with מהר"י אבוהב
8. Reading gemara according to each opinion – "אין הקטן מתכסה בו ראשו ורובו אע"פ שהגדול יוצא בה עראי פטורה.
9. Why do people wear such small בגדים? All פוסקים talk about this bad מנהג – see שו"ת אגרו"מ יו"ד ח"ג סימן נב
10. Age of קטן.
11. Size of בגד. Four opinions.

**1 - תלמוד בבלי מסכת מנחות דף מ עמוד ב**

אמר ר' זירא אמר רב מתנא אמר שמואל: תכלת אין בה משום כלאים, ואפי' בטלית פטורה. מאי טלית פטורה? אילימא דלית בה שיעורא, והתניא: טלית שהקטן מתכסה בו ראשו ורובו והגדול יוצא בה דרך עראי - חייבת בציצית, אין הקטן מתכסה בו ראשו ורובו אף על פי שהגדול יוצא בה עראי - פטורה, וכן לענין כלאים; והוינן בה, מאי וכן לענין כלאים? אילימא וכן לענין איסורא דכלאים, והא אנן תנן: אין עראי בכלאים, ואמר רב נחמן בר יצחק: וכן לענין סדין בציצית! אלא מאי פטורה? הטיל למוטלת. והא אמרה רבי זירא חדא זימנא! חדא מכלל דחבירתה איתמר

**2 - רמב"ם הלכות ציצית פרק ג הלכה א**

כסות שחייב אדם לעשות בה ציצית מן התורה היא כסות שיש לה ארבע כנפים או יותר על ארבע, ותהיה מדתה כדי שיתכסה בה ראשו ורובו של קטן המתהלך לבדו בשוק ואינו צריך אחר לשומרו ולילך עמו, ותהיה הכסות של צמר או של פשתן בלבד. +/השגת הראב"ד/ כסות שחייב אדם כו' עד ולילך כמו. כתב הראב"ד ז"ל /א"א/ יפה אמר שלא בכל קטן משערין אלא בזה שיכול לילך לבדו בשוק שהרי אמרו והגדול יוצא בו עראי אלמא דלא בכל קטן משערין עכ"ל.+

**3 - טור אורח חיים הלכות ציצית סימן טז**

שיעור טלית להתחייב בציצית כל שקטן בן ט' שנים יכול לכסות בה ראשו ורובו וגדול אינו מתבייש לצאת בה באקראי לשוק אבל אם אין הקטן מתכסה בה ראשו ורובו אף על פי שגדול יוצא בה באקראי לשוק פטור:

**4 - בית יוסף אורח חיים סימן טז**

א שיעור טלית להתחייב בציצית וכו'. ברייתא בפרק התכלת (מ:) טלית שהקטן מתכסה בו ראשו ורובו והגדול יוצא בה דרך עראי חייבת בציצית אין הקטן מתכסה בו ראשו ורובו אף על פי שהגדול יוצא בה עראי פטורה ופירש רש"י וגדול יוצא בה עראי שאינו בוש לצאת בה לשוק. ובנמוקי יוסף (יא: ד"ה טלית) כתוב טלית שהקטן המתבייש לצאת לחוץ בלא כסות מתכסה בה ראשו ורובו חייבת דכסותו קרינן ביה. והרמב"ם כתב בפרק ג' (ה"א) ותהיה מדתה כדי שיתכסה בה ראשו ורובו של קטן המתהלך לבדו בשוק ואינו צריך אחר לשומרו ולילך עמו וכתב הראב"ד יפה אמר שלא בכל קטן משערין אלא בזה שיכול לילך לבדו שהרי אמרו והגדול יוצא בו עראי אלמא דלא בכל קטן משערינן ע"כ ורבינו שכתב שהוא בן תשע שנים משמע דהיינו דלא כהרמב"ם דהא פחות מבן תשע נמי מתהלך לבדו בשוק ואפשר שרבינו מפרש דהכי קאמר הרמב"ם קטן המתהלך לבדו בשוק עם טליתו ואינו צריך אחר לשמרו שלא יאבד הטלית וכדמשמע מדברי סמ"ג (עשין כו קט.) וסובר רבינו דכל שהוא פחות מבן תשע צריך לשמרו שלא יאבד הטלית: כתוב בארחות חיים כדי שיתכסה בה ראשו ורובו של קטן פירוש באורך וברוחב: כתב רבינו הגדול מהר"י אבוהב ז"ל דהא דקתני שהגדול יוצא בו עראי פרושי קא מפרש שזה הכסות חייב מפני שהגדול יוצא בו עראי לא מפני שהקטן מחויב שהרי הקטן פטור ולפיכך אמר בברייתא אין הקטן וכו' ולא פירש אין הגדול שהוא אינו תנאי ולפיכך כל טלית שהקטן מתכסה בו ראשו ורובו הוא חייב בלא תנאי אחר כן תמצא בהרמב"ם שלא הזכיר שיעור אלא קטן לבד וכן בסידור רב עמרם עכ"ל: וכך כתב הר"י ן' חביב ז"ל וכתב עוד וזה לשונו שהזכיר והגדול יוצא ברישא דברייתא כדי להזכירו בסיפא ויאמר אף על פי שגדול יוצא בה שאם לא יאמר גדול יוצא כלל רק שיתלה הדבר בקטן יכול להתכסות וכו' היה מקום לחשוב שאע"פ שלא יתכסה בו הקטן יתחייב אם גדול יוצא בה באקראי על כן הזכירו בראשונה להודיענו כי לעולם לא יתחייב עד שיהא ראוי לכסות קטן וכו' אחר שכתבתי זה עיינתי בלשון הברייתא ופירושה וראיתי כי לפי האמת אין לנו צורך מאלה הפלפולים כי לא נאמר בה לשון זה שיעור טלית להתחייב בציצית אלא ת"ר טלית שהקטן מתכסה בו ראשו ורובו וכו' הכונה האמיתית לזאת הברייתא להורות מה יעשה הגדול היוצא באקראי בטלית קטנה אם יתחייב בציצית או לא ואמר שאם דרך הקטן לכסות בו ראשו ורובו אז יתחייב הגדול שיצא בה באקראי אבל אם אין הקטן מתכסה בה ויצא בה הגדול באקראי פטורה ויכול לצאת בה בלא ציצית וראיה מוכרחת לזה הפירוש מלות קצרות שראיתי בנמוקי יוסף (שם) בפירוש זאת הברייתא והם אלה חייבת. כסותו קרינן ביה: פטורה. דלא כסותו הוא עד כאן. והרב המחבר לא דקדק בלשונו וחזר לכתוב הברייתא ולשון הרמב"ם וכאן מקום הטעות כי הרמב"ם העתיק כונת הברייתא במלות קצרות על כן לא הוצרך להזכיר גדול יוצא לא בתחלה ולא בסוף ואין מקום לטעות בלשונו כי הוא זה "כסות שחייב אדם לעשות בה ציצית היא כסות שיש בה ארבע כנפים ותהיה מדתה כדי שיתכסה בה ראשו ורובו של קטן המתהלך לבדו בשוק ואין צריך אחר לשמרו" הרמב"ם דבר מלות קצרות מדוייקות לתת דין על הטלית ואז אין צריך להזכיר רק התנאי שהקטן מתכסה בה וכו' והברייתא היא פסק דין להורות לגדול היוצא מה יעשה בה והכונה אחת (רבינו) [אלא שרבינו] יעקב רצה להתחיל בלשון הר"ם ולסיים בלשון הברייתא ובזה נתן מכשול לפנינו בלשונו לפלפל חוץ מן האמת עכ"ל. וכתבתי זה ללמד דעת לתלמידים שלא ימהרו לפלפל בדברי הפוסק עד שיראו מקום מוצא הדין

**5 - דרכי משה הקצר אורח חיים סימן טז**

(א) ועיין לעיל סימן ח' כל דין ארבע כנפות שנוהגים בזמן הזה אם יוצאים בהם:

**6 - ב"ח אורח חיים סימן טז**

א שיעור טלית וכו'. פירוש כשקטן בן תשע מתכסה בו ראשו ורובו אז חייב הגדול להטיל בו ציצית אם אינו מתבייש להלך בה לשוק ואפילו אינו הולך אלא באקראי חייב להטיל בה ציצית ומשמע דאף בשאין הקטן מתכסה בו ראשו ורובו אין הגדול פטור אלא אם כן יוצא בה באקראי ולא בקבע אבל ביוצא בה בקבע חייב להטיל בה ציצית אף על פי שאין הקטן בן תשע מתכסה בה ראשו ורובו והכי משמע מלישנא דברייתא מדתני סיפא אין הקטן מתכסה בה ראשו ורובו אף על פי שהגדול יוצא בה עראי פטורה ולא תני בסתמא אף על פי שהגדול יוצא בה פטורה אלמא דוקא ביוצא בה עראי פטורה אבל יוצא בה בקבע חייבת בציצית בשעה שלובש אותה הגדול. ומשמע נמי דאפילו אם הקטן מתכסה בה ראשו ורובו אם הגדול מתבייש בה לצאת בשוק אפילו באקראי אפילו אם לובש אותה בבית פטורה דהדין גם כן תלוי לפי מה שהוא הגדול. ואיני יודע מה ראו הגדולים מהר"י אבוהב ומהר"י חביב ובית יוסף להאריך בפירוש ברייתא זו ופירשו דהכי קאמר כל שהקטן מתכסה בה ראשו ורובו אז ודאי גדול יוצא בה עראי לשוק וכו' דלפי ענ"ד ליתא להאי פירושא אלא כדפירשתי וכדמשמע להדיא מדברי רבינו דשיעור טלית להתחייב בו גדול בציצית כשלובש אותו תלוי בשני תנאים. אחד בקטן בן תשע שמתכסה בו ראשו ורובו. שני בגדול זה שלובש אותו אם אינו בוש לצאת בו לשוק:

ומ"ש רבינו דקטן זה מיירי בקטן בן תשע שנים נראה דלמד כך ממה שכתב הרמב"ם קטן זה המתהלך לבדו בשוק ואין צריך אחר לשומרו ולילך עמו וסובר רבינו דהיינו בן תשע אבל בסמ"ק סימן ל"א כתב וזה לשונו וטלית שהקטן מתכסה בו ראשו ורובו וגדול יוצא בו עראי חייב בציצית ושמעתי שהקטן רצונו לומר קטן שהגיע לחינוך כדאמרינן (סוכה מב א) קטן היודע להתעטף חייב בציצית עכ"ל והגיע לחינוך הוא בן שש ובן שבע. מיהו כדברי רבינו נקטינן דדוקא בקטן בן תשע. וכבר נהגו מנהג שאינו הגון רוב ההמון גדולים בני שלש עשרה ללבוש ציצית במלבוש קטן ככף איש דאפילו קטן בן חמש אינו מתכסה בה ראשו ורובו וגם לא נמצא שום גדול בן שלש עשרה שנה שלא יהא בוש לצאת בו אפילו באקראי לשוק וחייבים לבטל מנהג זה שהכל מברכין ברכה לבטלה. שוב ראיתי בחבורו של מהר"ל חנל"ש שהביא לשון סמ"ק שבדפוס בטעות שכתוב בהן ושמעתי שהקטן חייב בציצית רצונו לומר קטן שהגיע לחינוך וכו' ופירש שבא ליתן שיעור לטלית של קטן שאין הקטן חייב בציצית אלא אם כן כשהגדול יוצא בה עראי לשוק כו' ושארי ליה מאריה לכתוב בספר דברי טעות כאלה:

**7 - שולחן ערוך אורח חיים הלכות ציצית סימן טז סעיף א**

<א> שיעור טלית שחייב בציצית, שיתכסה בה באורך וברוחב ראשו [א] ורובו (א) של א קטן המתהלך לבדו בשוק ואינו צריך אחר לשומרו. הגה: \* (ב) ואז חייב בציצית. ודוקא (ג) ב כשהגדול לובשו פעמים עראי ויוצא בו \* (ד) לשוק (ב"י בשם בן חביב ובשם מהרי"ח).

**8 - ט"ז על שולחן ערוך אורח חיים הלכות ציצית סימן טז סעיף א**

(א) (א) שיעור טלית כו'. - ל' הברייתא היא כך ת"ר טלית שהקטן מתכסה בו ראשו ורובו והגדול יוצא בו עראי לשוק חייבת אין קטן מתכסה בו ראשו ורובו אף על פי שהגדול יוצא בו עראי פטורה וסובר הרמב"ם ואחריו הש"ע דהעיקר בשיעור כיסוי הקטן וטעמם כיון דאמר בסיפא אף על פי שהגדול כו' ול"ק איפכא אם אין הגדול יוצא אף על פי שהקטן מתכסה פטור אע"כ שהכל תלוי בכיסוי הקטן והא דנקט התנא ברישא והגדול יוצא לרבותא נקטי' אלו יוצא בו גדול בקבע פשיטא דחייב ואז א"א לומר שום שיעור בכסוי קטן דזה פשוט אפי' שהקטן מתכסה בו כיון שגדול יוצא בקבע אלא אפי' באין יוצא כי אם עראי אפ"ה מקרי כסותך כיון דהקטן מתכסה והטור כתב כל' הברייתא רק שבגדול יוצא כתב וגדול אינו מתבייש לצאת כו' נראה דס"ל דתרתי בעי. והא דלא נקט בסיפא רק אם אין הקטן מתכסה ולא איפכא דהוא נלמד בק"ו דהא עיקר חיוב' הוא בגדול רק שמשערים בקטן וא"כ קמ"ל התנא רבותא דאע"ג דלגבי גדול מקרי עכ"פ בגד עראי אפ"ה פטור וכ"ש כשאינו בגד כלל לגדול דלא אכפת לן במה שמכסה הקטן וא"ל תרתי שיעורי ל"ל דהא לפי האמת חד שיעורא נינהו י"ל דלאו כל הקטנים שוים ובטור נקט קטן בן ט' שנים וגם בזה יש חילוק בין בן ט' לחבירו וגם במה שהגדול אינו מתבייש יש ג"כ לפעמים שהא' בוש יותר מחבירו ע"כ צרפו תרווייהו אהדדי ומ"ש הטור בן ט' שנים נ"ל דלמדו מדאיתא בהנזקין במתנית' תנא לענין קטני' הפעוטות דהיינו בן ט' ובן י' ואמרי' שם כל חד לפי חורפי' וקטן דהכא נמי אית' בבריית' ע"כ נפרשי' ביה כל מה שנוכל דהיינו שהוא יוצא ובא לבין הבריות לשאת ולתת דהיינו מבן ט' ולמעלה כנ"ל וב"י בשם מהר"י חביב כתב שדברי הטור הם שלא בדקדוק וגם בד"מ הביאו ומ"ש כאן רמ"א דוק' כשהגדול לובשו כו' לא נקט זה לשיעור אלא לענין חיוב בציצית כלומר דאין שום חיוב בציצית על הקטן רק החיוב על הגדול שלובשו לפעמים אבל עיקר השיעור בקטן וכעין שכתב בשם מהר"י חביב אבל לעד"נ כונת הטור כמ"ש וכבר צוחו כמה גדולים על ההמון עם שעושין ד' כנפות מבגד קטן מאד דאין בו כלל כשיעור כסוי קטן וזכרו ג"כ במרדכי ומסיים לכך קורא ר' תגר על העושים בין בציצית בין בלא ציצית כי רפי' בידיה משום ספק להניח טלית בת ד' כנפות בלא ציצית עכ"ל ע"כ מוטל על כל יראי שמים להזהיר שלא יברכו על בגד קטן כזה:

**9 - מגן אברהם על שולחן ערוך אורח חיים הלכות ציצית סימן טז סעיף א**

א (א) קטן - ובטור כתוב בן ט' שנים ונ"ל דס"ל דזהו שיעור חינוך כמ"ש התו' ריש ערכין דלא כמ"ש הב"ח דהטור חולק על הסמ"ק:

ב (ב) כשהגדול לובשו - משמע מלשונו דאם הגדול מתבייש לצאת בו עראי לשוק פטור דא"ל שבא להורות שאין חיוב לקטן רק לגדול שלובשו לפעמים עראי כמ"ש בב"י ע"ש זה אינו צריך לפרש דהא הב"י נקט כאן לשון הרמב"ם שיעור טלית וכו' להורות דמשערין בקטן ובאמת החיוב על הגדול וא"כ מה חידש רמ"א בהג"ה אלא בא לומר דבהכי נמי תליא מלתא שהגדול לובשו וכו' וכ"מ בטור אלא שבד"מ לא העתיק אלא דברי הב"י וצ"ע, והב"ח כתב דאם יוצא בה בקבע אף על פי שאין הקטן מתכסה בה ראשו ורובו חייב ואם הגדול מתבייש לצאת בה לשוק אפי' באקראי אפי' לובש אותה בבית פטורה אפילו הקטן מתכסה בה ראשו ורובו עכ"ל וכ"מ בגמ' דאי כפי' הר"י חביב והרב"י הל"ל והגדול לובשה למה הזכיר יציאתו לשוק ואף הרמב"ם שלא הזכיר מגדול כלום י"ל דס"ל דמסתמ' כשקטן מתכסה ראשו ורובו אין הגדול מתבייש לצאת בו עראי לשוק וכ"מ בראב"ד ע"ש לכן יש להחמיר שלא לברך עליו אם מתבייש לצאת בו עראי לשוק וכ"מ בל"ח ולבוש ואם הוא יוצא בטלית שאחרים אין יוצאין בו בטלה דעתו:

**10 - ביאור הגר"א אורח חיים סימן טז סעיף א**

באורך וברוחב. א"מ וכן משמע לשון מתכסה בו:

ודוקא כו'. טור וגמרא שם וכפירש"י והרמב"ם וש"ע השמיטו ופירש רי"א ורי"ח דמ"ש והגדול כו' לא לשיעורא אלא לדינא אם הגדול לובשו עראי דחייב דקטן לאו בר חיובא הוא וז"ש בסיפא אין הקטן כו' אף על פי כו' ולא קאמר או שאין הגדול כו'. וקשה להולמו כמ"ש מ"א דא"כ ל"ל יוצא הל"ל לובשה ועוד תיקשי למ"ד חובת טלית ועוד מאי פריך והא אנן תנן אין כו' ואין לומר דפריך אמ"ש דוקא שהקטן מתכסה כו' דזה לא שייך לארעי ובלא"ה א"א ליישב שהיא מפרש בפירושו לפ"ט דכלאים אין עראי בלבישתן וכ"כ בחיבורו בפ"י הלכה י"ח וא"כ מאי פריך הגמ' וע"כ גירסא אחרת ה"ל להרמב"ם ומזה למד דין הנ"ל המתהלך לבדי כו' דוק אבל הטור והג"ה מפרשים כפירש"י דלא כרי"ח:

**11 - שערי תשובה על שולחן ערוך אורח חיים הלכות ציצית סימן טז סעיף א**

[א] ורובו של קטן - עבה"ט ומ"ש שיהיו הכתפים רחבים כו' עיין בשאלות יעב"ץ חלק א' סי' ד' שכתב שאין קפידא שיהו הכתפים רחבים, ומה שחששו משום דאתי אוירא כו' ליתא אלא באויר הנחשב כמחיצה ע"י לבוד אבל לא בבגד דלא בעינן לאצטרופי לאוירא בהדיה לא אתי אוירא ומבטל לי' ועיין בשו"ת חכם צבי סימן נ"ט ע"ש, ועיין בבר"י שיש דעות שונות בשיעור הטלית קטן ויש לעשות שיקיף הראש וכל גוף האדם עד החזה פנים ואחור ע"ש בשם מהר"ג צמח ומ"ש בבה"ט בשם האר"י ז"ל שלא היו בתי זרועות לט"ק היינו בתי זרועות ארוכים כמו שעושים למלבוש עליון אבל מ"מ יכול לעשות כמו נקב שתכנס בו הידים וע' בכתבי האר"י שהיה לובשו על חלוקו ממש ואינו מלביש בו את ראשו, ומ"מ בשעת הברכה עשה עטיפה ואח"כ שלשלו עד הצואר והיה מברך להתעטף ע"ש, ומ"ש בשם הבית יעקב ע"ש דמבואר דאף שרוצה ללבשו כך כשהוא מקופל ואין בו שיעור טלית מ"מ אסור ללובשו בלא ציצית שהרי עומד להתפשט:

**12 - משנה ברורה על שולחן ערוך אורח חיים הלכות ציצית סימן טז סעיף א**

(א) של קטן וכו' - והיינו בן ט' שנים. בתשובות רמ"א סימן ק"י מפלפל היאך יוצאין בד' כנפות הקטנים מזה השיעור ותורף דבריו דמוטב לילך בהם מלילך כל היום בלי ציצית ובד"מ סימן ט' כתב ללמד העם שיברכו בבוקר על טלית גדול ויפטרו את הקטן וילכו בו כל היום ומ"מ אם אפשר לאדם שיעשה גדול שהוא כשיעור מה טוב ומה נעים עכ"ל. ויעשה [א] הכתפים של הטלית קטן רחבים כדי שיהיו ניכרים ויהיה עליהם תורת בגד ולא שם רצועות:

(ב) ואז חייב בציצית - גדול הלובשה לאפוקי אם אין בו זה השיעור של ראשו ורובו אז לכו"ע פטור [ב] אפילו אם הגדול יוצא בה באקראי לשוק אך אם דרך אנשי המקום שהגדולים ילכו בו בקבע לשוק ואינן מתביישין משמע מדברי הב"ח דחייב בציצית ועיין בבה"ל:

(ג) כשהגדול - [ג] בן י"ג שנה:

(ד) לשוק - או [ד] לפתח ביתו ברחוב אבל אם הגדול מתבייש לצאת בו אפילו באקראי לשוק לא חשיב כסות אפילו אם לובשו בביתו ויש [ה] חולקין בזה וס"ל דלא בעינן רק אם יש בו כדי לכסות ראשו ורובו של קטן והסכימו [ו] האחרונים להחמיר שלא לברך על ט"ק אף שיש בו כדי ראשו ורובו ש"ק אם הגדול מתבייש לצאת בו באקראי לשוק דאף שהוא יוצא בטלה דעתו אצל כל אדם. ובענין שיעור ראשו ורובו כתב בספר פרי הארץ בשם ספר ד"ח ששיעורו ג' ריבעי אמה באורך וחצי אמה ברוחב וכתב ע"ז המחצית השקל והארה"ח שאין סמך לזה מן הש"ס ובפרט במה שכתב חצי אמה ברוחב. ומנהג אנשי מעשה [ז] לדקדק שיהיה בו אמה מלפניו ואמה מלאחריו ונקב בית הצואר אין עולה למנין ובט"ק כזה יצא מן הספיקות ויכול לברך עליו ועכ"פ [ח] לא יפחות מג' ריבעי אמה באורך לכל צד דאל"ה יש בו חשש ברכה לבטלה כי כתבו האחרונים שמדדו ונמצא ששיעור ראשו ורובו של קטן הוא אמה וחצי ועיין בבה"ל. ומה שנוהגין האשכנזים [ט] שלוקחין חתיכת בגד קטן אחד מלפניו ואחד מלאחריו ותופרין בהם רצועות ועושין בהם ציצית אין יוצאין בזה כלל חובת ציצית ומלבד שמבטלין מצות ציצית מברכין ברכה לבטלה בכל יום ועוברים על לא תשא גם אסור לצאת בו בשבת וכמבואר בסימן י' וי"ג ע"ש. ועכ"פ העושין כן לא יברכו עליהן אלא יברכו בבוקר על ט"ג ובזה ילכו כל היום כיון שמכונים עכ"פ בזה שלא לבטל מצות ציצית כל היום אבל כל ירא שמים לא יסמוך ע"ז כלל אלא יעשה בגד ממש כל מדינה לפי מנהגו. ובאיזה מקומות נוהגין שהבגד הנקרא קאמיזע"ל או וועס"ט הוא פתוח מלאחריו ועושין בו ציצית בד' כנפותיו ואשרי להם רק שצריך ליזהר שיהיה רובו פתוח וכן בט"ק שעושין במדינתינו יזהרו בזה ועיין לעיל סימן יו"ד סעיף ז' ח' מה שכתבנו שם. כתב האר"י [י] טלית קטן יותר טוב שלא יהיה בו בתי זרועות. אם לבש הטלית ונתקפל קצת כדרך לובשי בגדים ואחר שנתקפל אין בו כשיעור כדי לכסות ראשו ורובו כתב בתשובת בית יעקב סימן ק"ו דכיון שעומד להתפשט כפשוט דמי אף שלא נתפשט עדיין והרי יש בו כשיעור עיין שם ועיין בבני חייא. ט"ק שיש בו כדי לכסות ראשו ורובו וע"י התפירה אין בו כשיעור פטור מציצית שם סי' ס"ו. וכ"כ בלקט הקמח:

**13 - ביאור הלכה על שולחן ערוך אורח חיים הלכות ציצית סימן טז סעיף א**

\* ואז חייב בציצית - עיין במ"ב במה שכתב גדול הלובשה פי' דבזה מיירי השו"ע ולענין ארבע כנפות של קטן שהגיע לחינוך שחייב אביו להטיל בו ציצית כמבואר לקמן בסימן י"ז משערין בראשו ורובו של קטן כמות שהוא ואם בר שית הוא משערין בראשו ורובו שלו וחייב אביו מדרבנן להטיל בו ציצית. פמ"ג במ"ז. ומש"כ עוד במ"ב אם דרך אנשי המקום שהגדולים וכו' אף דבב"ח נזכר סתם והגדול יוצא בו בקבע והובא במ"א מ"מ נ"ל פשוט דכוונת הב"ח הוא כן דאל"ה בטלה דעתו אצל כל אדם וגם לשון הגמרא והגדול יוצא בה דמינה דייק הב"ח את דינו דוקא בארעי ולא בקבע מוכח כן ובזה נסתלקה השגת הע"ת מעל הב"ח והכנה"ג. וזה נל"פ שהוא כונת המ"א במה שסיים בסוף דבריו וסתם דאם הוא יוצא בטלית שאחרים אין יוצאין בו בטלה דעתו ולא פירש דוקא באקראי משמע דאפילו בקבע ולא כתב לנו שום רמז שהוא נגד דברי הב"ח מורה לנו בזה שהוא אינו סובר כמו שפירש הא"ר את דברי הב"ח דלא אמרינן בטלה דעתו היכא שהוא הולך בו בקבע דליתא ועוד נראה בפשיטות דאפילו טלית שהקטן מתכסה בה ראשו ורובו אם אין דרך שום גדול לילך בו בשוק אפילו באקראי אף שהוא יוצא בה באקראי ג"כ בטלה דעתו ולדעת המ"א שפסק כהג"ה ראוי להחמיר שלא לברך עליו וזה ג"כ כלל המ"א במילותיו הקצרות תדע דהא אדסמיך ליה קאי דמיירי בטלית שהקטן מתכסה בה ראשו ורובו [ועיין בפמ"ג שדוחק מאד בביאור דברי המג"א ופירש שסוף דבריו הוא כדמות ראיה לדברי הב"ח וקאי על טלית שאין בו שיעור ראשו ורובו ולא נהירין דבריו גם בספר מחצית השקל לא משמע כן אלא הוא דבר בפני עצמו ואדסמיך ליה קאי וכן מוכח בספר ארצות החיים] ולפ"ז נראה דאפילו אם הוא הולך בה בקבע בטלה דעתו אך אפילו את"ל דכיון שהוא הולך בה בקבע לשוק לא אמרינן בטלה דעתו אצל כל אדם מכיון שהבגד חשיב בגד אצל קטן שיש בו כדי לכסות ראשו ורובו עכ"פ בזה שאין בו כדי ראשו ורובו של קטן לא מהני הליכתו בקבע כנלע"ד בעזה"י. ודע עוד דמה שכתבנו לקמן במ"ב ומה שנוהגין האשכנזים וכו' אין יוצאין בזה כלל הוא לכו"ע וכמו שכ' בספר ארה"ח דאפילו לדברי הב"ח שסובר דכיון שהגדול הולך בה בקבע הוא חשוב בגד דוקא אם הוא יוצא בה בקבע לחוץ דרך מלבוש בלי התבייש בה לא כן אלה המחבאים כנפי כסותם בלי יתראה החוצה כי באמת יתביישו לצאת בטליתים אלה הדומים לקמיעות על בגדיהם אין שום היתר בזה ועיין בב"ח ובט"ז ובכל האחרונים שכולם מצווחין ככרוכיא ע"ז:

\* לשוק - עיין במ"ב במה שכתב והסכימו האחרונים להחמיר וכו'. לכאורה צ"ע לפ"ז בזמנינו איך אנו מברכין על ט"ק שלנו אפילו אם יהיה בו שיעור ארוך הלא אין דרך שום גדול לילך בו בשוק אבל באמת זה אינו דגדול נקרא בענינינו נער בן י"ג שנה כדמשמע מדברי הב"ח וארה"ח ולשוק שכתב בשו"ע לאו דוקא דה"ה על פתח ביתו ברחוב וכמש"כ א"ר ובודאי לא יתבייש נער בן י"ג שנה לילך בו בימות החמה לחוץ על פתח ביתו. עוד נ"ל פשוט בלא"ה דעי"ז לא בטל ממנו שם בגד ולא אמרו רק אם הוא מתבייש לילך בו מפני קיצורו דאל"כ אפילו אם יהיה בהטלית קטן כדי ראשו ורובו של גדול ואפילו אם יגיע עד קרסוליו ה"נ דיפטר מציצית וכ"ת ה"נ א"כ במקומות שהגדול מתבייש לצאת בו בט"ג בשוק ה"נ דט"ג יפטר מציצית אלא ודאי דכונת הגמרא הוא דוקא אם אנשי המדינה מתביישין לילך בו באקראי לשוק מפני קיצורו אז לא חשיב בגד משא"כ בענינינו שהביוש הוא מפני שדרך אותו הבגד ללבשו תחת בגדיו ולא על בגדיו לא בטל עי"ז מניה שם בגד ועיין במ"ב עוד מה שכתב לענין שיעור הבגד דדי בג' ריבעי אמה ונראה לכאורה דשיעור זה מהני דוקא אם הטלית נארג או נתפר כעין מרובע ובאמצע יש בית הצואר אבל אם נעשה צד אחד של הט"ק מלפניו ואחד מלאחריו ובאמצע הוא מחובר בצד אחד במקצתו ובצד השני מחברו לפי שעה בעת שלובשו ע"י קרסים יש לעיין אם די בשיעור הזה ואולי דמצרפינן צד אחד להשני גם לענין שיעור כמו דמצרפינן לענין שיהיה נקרא שמו בת ד' כנפות אבל א"כ נהיה מוכרחין לומר דמצרפינן אורך ורוחב של הבגד להדדי לחיוב של הט"ק בציצית ובאמת אין דין זה ברור דיש אומרים דבעינן כדי ראשו ורובו בין באורך ובין ברוחב עיין בארה"ח. ומ"מ נראה לי דאם הט"ק מחזיק בכל צד כשיעור אמה על אמה בודאי נוכל לסמוך ולברך עליו דאף את"ל דלא מצרפינן צד אחד להשני לענין זה הלא כמה אחרונים סוברין דשיעור אמה על אמה לבד הוא שיעור בגד החייב בציצית. ושיעור אמה הוא ששה טפחים ולא בעינן אמה שלנו. כתב הפמ"ג אם יש בהבגד כדי לכסות ראשו ורובו אלא שהוא לבוש בזוי ואין יוצא בו לשוק עראי וסתם ב"א יוצאין בו לב"ח דסובר תרתי בעינן וכמו שפסק הטור [וכמו שכתב המ"א בסוף דבריו להחמיר] אפשר דאין ה"נ בענינינו דאין ראוי לברך על טלית כזה דבתר דעתו אזלינן וצ"ע. ולכאורה הוא פלא דבודאי לא נתנה התורה שיעורין בכל אחד לפי דעתו גם דלא אמרו בברייתא והוא יוצא בה ארעי לשוק אלא והגדול יוצא בה ואפשר דלשון הב"ח בסימן זה עי"ש הביאו לספק זה אבל באמת הב"ח לא כוון לזה ויותר נראה לי דמה שהביא לו לספק זה משום דהוא כתב בא"א דלהב"ח אם הוא יוצא בה בקבע אף שאין בה ראשו ורובו ש"ק ואין שום אדם יוצא בה אפ"ה חייב דאזלינן בתר דידיה ולא אמרינן בטלה דעתו משו"ה מסתפק נמי להיפך משא"כ לפי מה שביררנו מתחלה אין שום ספק בזה דחייב:

**14 - ערוך השולחן אורח חיים הלכות ציצית סימן טז**

סעיף ב

והנה הרמב"ם לא הזכיר כלל הך תנאי דגדול יוצא בו דרך עראי אלא שהקטן מתכסה בו ראשו ורובו ע"ש אבל הטור כתב שיעור טלית להתחייב בציצת כל שקטן בן ט' שנים יכול לכסות בה ראשו ורובו וגדול אינו מתבייש בה לצאת באקראי לשוק אבל אם אין הקטן מתכסה בה ראשו ורובו אף על פי שגדול יוצא בה באקראי לשוק פטור עכ"ל ורבים תפסו שהרמב"ם והטור מחולקים דהרמב"ם ס"ל דדי בתנאי דקטן מתכסה וכו' והטור ס"ל דתרתי בעינן ועפ"ז כתב רבינו הרמ"א על דברי רבינו הב"י שהם כלשון הרמב"ם כתב הוא וז"ל ודוקא כשהגדול לובשו פעמים עראי ויוצא בו לשוק עכ"ל וגם דקדקו למה לא שנה התנא האופן השני אם קטן מתכסה ואין גדול יוצא בו דרך עראי והאריכו כל אחד לפי דרכו [עב"י וב"ח ודרישה וט"ז ומג"א] וגם חקרו איך הדין כשגדול יוצא בו בקבע ואין הקטן מתכסה בו והסכימו דחייבת בציצת [ב"ח ומג"א וא"ר] ובודאי כן הוא דבגד שגדול יוצא בו בקביעות למה יפטור:

סעיף ג

אמנם לענ"ד כל טורח זה בחנם דהנה זהו ודאי דכל הדינים הם לגדולים דקטנים לאו בני מצוה נינהו ולכן הרמב"ם לא הוצרך לפרש רק דבר של קטן שהוא לסימנא והגדול לא הוצרך להזכיר דסתמא בגדולים מיירינן והברייתא ה"ק טלית שהקטן מתכסה בו ראשו ורובו חייבת בציצת והדבר תמוה הא התורה אמרה אשר תכסה בה ולגדולים נאמרה ופשיטא דבגד שהקטן מתכסה בו ראשו ורובו לא יספיק לגדולים דאין דרך גדול לצאת בבגד קצר כזה והיוצא בטלה דעתו וזה מתרץ הברייתא והגדול יוצא בה דרך עראי כלומר אף על גב דלקביעות ודאי אינו ראוי אבל במקרה יוצא בה והתורה חייבה גם כשיוצא בה דרך עראי ופסיקא להו לרבנן דכל שהקטן מתכסה בה ראשו ורובו ראוי לגדול לעראי אך לפ"ז אולי יאמרו דלעראי ראוי אף פחות משיעור זה לזה אומר דאם אין הקטן מתכסה בה ראשו ורובו אף ע"פ שהגדול יוצא בה עראי פטורה אבל להיפך א"א לומר דזהו מן הנמנעות דאם רק קטן מתכסה ראשו ורובו יש לגדול עראי ונמצא דכל עיקר הדין תלוי בהקטן ולכן לא הזכיר הרמב"ם יותר והטור העתיק לשון הגמרא ונפרש בו כמו בגמרא מיהו עכ"פ הרמב"ם והטור לא פליגי כלל וגם מה שחקרו הגדולים כשגדול יוצא בו בקבע חקרו בנמנעות לדברינו ואם אחד עושה כן בטלה דעתו [כנלע"ד ונ"ל שזה דעת ר"י אבוהב שהובא בב"י אלא שקיצר מאד ולפי מ"ש א"ש כל מה שהקשו בזה וכן מ"ש המג"א סק"ב דאם הגדול מתבייש פטור ע"ש וזה אינו דכיון דחכמים שיערו שבשיעור זה יוצא הגדול עראי מי יחלוק בזה והמתבייש בטלה דעתו וכל שיעורי חכמים כן הוא]:

**15 - שו"ת אגרות משה יורה דעה חלק ג סימן נב**

ב' בדבר קטן ששיעור טליתו להתחייב בציצית הוא כדי שיתעטף כל קטן וקטן לפי גדלו ולפי קטנו כדכתב המ"ב בסי' י"ז סקי"ט בשם הפמ"ג ותמהת על זה שלא ראה מי שמחמיר בזה, לכאורה הא דטעם שמקילין לא קשה כלל דהרי הביא המג"א בריש סימן ט"ז מתשובת רמ"א שגם הגדולים היו הולכים בט"ק פחות מכשיעור, אך שבד"מ כתב שילמדו את העם שיברכו בבקר על טלית גדול ויפטרו את הקטן, ומלשון זה משמע שסובר שאין זה ברכה לבטלה אם יברכו על טלית הפחות משיעור אלא שיותר טוב שיברכו על טלית הגדול ויפטרו בו את הקטן מלברך עליו בעצמו, וכמפורש בד"מ סימן ח' אות ג' בסופו שרוב המון העם מברכין על ארבע כנפות אף שהם קטנים ביותר, ובאות ה' כתב שמטעם זה הנהיגו לברך על טלית קטן על מצות ציצית כי חששו לדברי הפוסקים שאין יוצאין בטלית קטן כזה ואם היו מברכין להתעטף היה משמע דעכשיו מקיימי כתקנה רק מברכין השי"ת שנתן לנו מצות ציצית ואף שאין מקיימין אותה כתקנה אבל הא לכאורה גם כשמברכין בלשון על נמי הוא ברכה לבטלה כשאינו מקיים המצוה וכשהוא ספק עושין המצוה כשאינו יכול לקיימה בודאי ואין מברכין. ונראה בטעמו שכיון שנהגו מאיזה טעם לילך כל היום בט"ק שהוא פחות מהשיעור יש חיוב מצד מנהג זה לעשות ציצית גם בבגד של ד' כנפות דפחות מכשיעור ועל מנהג הא נמי נהגינן לברך אבל שאין מקיימין בזה המצוה כתקנה שהוא מחיוב התורה, והטעם דהנהיגו לחייב לעשות ציצית גם כשהוא פחות מהשיעור נראה דכיון דמדין התורה וגם מדרבנן ליכא חיוב מצות ציצית אלא כשמתלבש לצורך לבישתו בבגד שיש לו ד' כנפות מצמר ופשתים שחייבה תורה ומשאר מינים מדרבנן אבל כשמתלבש במינים שפטורין מציצית או בבגדים שאין להם ד' כנפות לא עבר על העשה אבל מ"מ אמר מלאכא לר' קטינא במנחות דף מ"א דאיכא עונש על אדם שהולך רק בבגדים שפטורין מעשה ואינו מחייב עצמו בלבישת בגד לקיים מצות ציצית, שלכן כנראה היה זה דבר קשה על המון העם שעוסקין במלאכה או מצד העניות לעשות בגד גדול של ד' כנפות שיהא כשיעור הנהיגו לחייב גם בפחותים מכשיעור בציצית כדי להראות שרצונם בקיום מצות.

אף שאני אמרתי דכיון דמטעם זה דאמר מלאכא לר' קטינא טצדקי למיפטר נפשך מציצית ונענשין בעידן ריתחא בשביל זה אשר מטעם זה אנו לובשין טלית קטן אף שאין דרך סתם הבגדים שלנו להיות בארבע כנפות, דלכן יש ללבוש דוקא בגד החייב בציצית וגם מדאורייתא שהוא מצמר, ואני בעצמי עושה זה למעשה שאני הולך אף בקיץ בטלית קטן מצמר שרק זה הוא לכו"ע כדאיתא בסימן ט' סעי' ו' והכי מסתבר, יש מקום לומר דהם סברי מצד זה להקל שסגי במה שמשתדלים לקיים מה שיכולים במצות ציצית דניכר שאי לאו מצד הקושי היו לובשין בגד גדול לקיים מצות ציצית כתקנה.

ולכן אף שלענין זה איכא יותר אינשי דהולכין בט"ק שיש לו השיעור עדיין מקילין לקטנים שאינם בני מצוה, אבל תמיהתך הוא על אלו שרוצין להחמיר לעשות כדינא בכל דבר ג"כ מקילין בקטנים שלובשין אותן שלא כהשיעור אף לפי גודלן. הנה בקטנים קודם שיעור החינוך שעדיין אין יכולין להתעטף בעצמן שג"כ נוהגין אינשי שלובשין אותן בציצית לא שייך להקשות דהא פטורין בעצם לגמרי ורק שעושין זה יותר מהחיוב לכן הלבישו אותם אף דבר שאינו מדינא כלום, אבל בקטנים שהגיעו לחינוך לכאורה תמוה על אלו שמקילין, ואף שאפשר דסגי לקטן פחות מכפי שהוא מתעטף בו ראשו ורובו דלא כהפמ"ג במשבצות, דהא הגדול מתחייב בבגד שקטן בן ט' מתכסה בו ראשו ורובו אף שלהגדול הוא פחות מ"מ הא לא מדקדקי גם על זה.

והנה בעצם תלוי זה במחלוקת המג"א והאחרונים שהביא המ"ב בסימן תרנ"ח דהמג"א בסק"ח סובר שביום ראשון לא יצא הקטן באתרוג שאינו שלו אלא שאול וכוונתו דלא יצא האב ידי חינוך, והמ"ב בשם אחרונים כתב דמצות חינוך מתקיים גם בשאול וכתב שכן משמע במרדכי בשם ראב"ן משום דגם בזה מתחנך הקטן למצות, ועיין באג"מ חיו"ד ח"א סימן קל"ז, שלהמג"א לא יצא במצות חינוך דציצית כשליכא השיעור לקטן ולהאחרונים שהביא המ"ב ושכן סובר המרדכי בשם ראב"ן יצא אף שליכא השיעור כיון שעכ"פ מתחנך בזה, שא"כ מה שלא קפדי ליקח ט"ק שיש בהו כשיעור לבניהם הוא אליבא דהמ"ב בשם אחרונים והמרדכי בשם ראב"ן ומשמע דהמ"ב בשעה"צ סובר כוותייהו, ובכאן עוד עדיפא דהא איכא גם גדולים דהולכין בפחותין מכשיעור. ולהפמ"ג דכתב דבעינן שהיא שיעור גם בד' כנפות של קטן יסבור גם באתרוג דלא מקיים מצות חינוך כשלא יקנה לקטן, ויצטרך לקנות ביחוד להקטן אתרוג ומיניו כשאפשר לו. עכ"פ איכא טעם נכון למה שלוקחין בעד הקטנים אף לאלו שהגיעו לחינוך ד' כנפות שפחותין מכשיעור, אבל יותר נכון לקנות להחייבין בחינוך דהם להמג"א (סי' ט"ז סק"א) בני ט' שנים ומעלה ד' כנפות שיש להם כשיעור שהוא לפ"מ שכתבתי לעיל פחות מעט מראשו ורובו.